b'\n_START_ARTICLE_\nMarko Lovren\xc4\x8di\xc4\x87\n_START_SECTION_\nKHL Medve\xc5\xa1\xc4\x8dak (1998.-2002., 2006.-danas)\n_START_PARAGRAPH_\nLovren\xc4\x8di\xc4\x87 karijeru zapo\xc4\x8dinje 1998. godine, ali tek u sezoni 2000./01. upisuje svoje prve slu\xc5\xbebene nastupe za KHL Medve\xc5\xa1\xc4\x8dak. 2002. godine napu\xc5\xa1ta klub na \xc4\x8detiri sezone. Tek djelomi\xc4\x8dno se vra\xc4\x87a 2006. godine igrav\xc5\xa1i istodobno za dva kluba, a potpuni prelazak u mati\xc4\x8dni klub \xc4\x8dini u sezoni 2008./09. Lovren\xc4\x8di\xc4\x87 je u sezoni EBEL-a 2009./10. bio najuspje\xc5\xa1niji hrvatski hokeja\xc5\xa1. Odigrao je 58 utakmica, ostvario dva zgoditka, pet asistencija te 46 minuta proveo u kazni izvan leda. 21. lipnja 2010. objavljeno je da je Lovren\xc4\x8di\xc4\x87 potpisao s Medve\xc5\xa1\xc4\x8dakom produ\xc5\xbeenje ugovora do kraja sezone 2011.\n_START_SECTION_\nKHL Zagreb (2002.-2008.)\n_START_PARAGRAPH_\nU sezoni 2002./03. Lovren\xc4\x8di\xc4\x87 prelazi u KHL Zagreb gdje provodi \xc5\xa1est sezona. U sezonama 2006./07. i 2007./08. usporedno igra i za KHL Medve\xc5\xa1\xc4\x8dak.'